CELEX: 32021D0033
Language: fi
Date: 2021-01-14 00:00:00
Title: Komission täytäntöönpanopäätös (EU) 2021/33, annettu 14 päivänä tammikuuta 2021, luvan antamisesta Espanjalle olla ottamatta huomioon eräitä liiketoimiluokkia arvonlisäverosta kertyvien omien varojen perusteen laskennassa kirjailijoiden suorittamien palvelujen osalta vuoden 2024 loppuun asti (tiedoksiannettu numerolla C(2021) 80) (ainoastaan espanjankielinen teksti on todistusvoimainen)

18.1.2021   
               
               
                  FI
               
               
                  Euroopan unionin virallinen lehti
               
               
                  L 15/9
               
            
         KOMISSION TÄYTÄNTÖÖNPANOPÄÄTÖS (EU) 2021/33,
         annettu 14 päivänä tammikuuta 2021,
         luvan antamisesta Espanjalle olla ottamatta huomioon eräitä liiketoimiluokkia arvonlisäverosta kertyvien omien varojen perusteen laskennassa kirjailijoiden suorittamien palvelujen osalta vuoden 2024 loppuun asti
         
            
               (tiedoksiannettu numerolla C(2021) 80)
            
         
         (ainoastaan espanjankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan ensimmäisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 376 artiklan nojalla Espanja saa jatkaa direktiivin liitteessä X olevan B osan 2 kohdassa lueteltujen, kirjailijoiden suorittamien palvelujen vapauttamista arvonlisäverosta edellytyksin, jotka olivat voimassa tässä jäsenvaltiossa 1 päivänä tammikuuta 1993. Asetuksen (ETY, Euratom) N:o 1553/89 2 artiklan 2 kohdan mukaan nämä liiketoimet on otettava huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Espanjalle annettiin komission täytäntöönpanopäätöksellä (EU, Euratom) 2015/2189 (3) lupa olla ottamatta huomioon arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 2 kohdassa tarkoitettuja kirjailijoiden suorittamia palveluja vuoden 2015 tammikuun 1 päivästä vuoden 2019 joulukuun 31 päivään ulottuvalla jaksolla.
                  
               
                     (3)
                  
                  
                     Espanja pyysi 19 päivänä helmikuuta 2019 päivätyssä kirjeessään komissiolta lupaa olla edelleen ottamatta huomioon eräitä liiketoimiluokkia arvonlisäverosta kertyvien omien varojen perusteen laskennassa. Espanja ei varsinkaan kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 2 kohdassa tarkoitetuille liiketoimille kirjailijoiden suorittamien palvelujen osalta. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Espanjan arvolisäverosta kertyvien omien varojen perusteen kokonaismäärään. Espanjalle olisi sen vuoksi annettava lupa olla ottamatta huomioon kirjailijoiden suorittamia palveluja arvonlisäverosta kertyvien omien varojen perusteen laskennassa.
                  
               
                     (4)
                  
                  
                     Avoimuuden ja oikeusvarmuuden vuoksi lupa olisi myönnettävä määräaikaisena,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Espanja saa vuoden 2020 tammikuun 1 päivästä vuoden 2024 joulukuun 31 päivään ulottuvalla jaksolla olla ottamatta huomioon arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 2 kohdassa tarkoitettuja kirjailijoiden suorittamia palveluja.
         
         
            2 artikla
            Tämä päätös on osoitettu Espanjan kuningaskunnalle.
         
         
            Tehty Brysselissä 14 päivänä tammikuuta 2021.
            
               
                  Komission puolesta
               
               Johannes HAHN
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission täytäntöönpanopäätös (EU, Euratom) 2015/2189, annettu 25 päivänä marraskuuta 2015, luvan antamisesta Espanjalle olla ottamatta huomioon eräitä liiketoimiluokkia arvonlisäverosta kertyvien omien varojen perusteen laskemiseksi (EUVL L 312, 27.11.2015, s. 23).